**ՆԱԽԱԳԻԾ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2018թ. N\_\_\_\_\_\_\_ Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈԿՏԵՄԲԵՐԻ 18-Ի N1162-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 Հիմք ընդունելով «Նորմատիվ իրավական ակտերի մասին» ՀՀ օրենքի 33-րդ հոդվածը` Հայաստանի Հանրապետության կառավարությունը ո ր ո շ ու մ է.

 1. Հայաստանի Հանրապետության կառավարության 2018 թվականի հոկտեմբերի 18-ի «Գույք հետ վերցնելու և ամրացնելու մասին» N1162-Ա որոշման հավելվածի 4-րդ կետում «Սկզբնական (վերագնահատված) արժեքը» սյունակում «1050667» թիվը փոխարինել «3152000» թվով։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈԿՏԵՄԲԵՐԻ 18-Ի N1162-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ կառավարության 2018 թվականի հոկտեմբերի 18-ի N1162-Ա որոշման որոշման համաձայն «Հայաստանի Հանրապետության Ազգային ժողովի աշխատակազմ» պետական կառավարչական հիմնարկին ամրացված 4 միավոր տրանսպորտային միջոցները հետագայում օտարելու նպատակով պետք է ընդունվեն Պետական գույքի կառավարման կոմիտեի հաշվեկշիռ։ Նշված տրանսպորտային միջոցների հանձնման-ընդունման աշխատանքներն իրականացնելու ընթացքում պարզվել է, որ որոշմամբ հաստատված հավելվածի ցանկի 4-րդ կետում տեղ է գտել վրիպակ` «ԲՄՎ-750 ILA» մակնիշի, 073 HH 01 պետհամարանիշի տրանսպորտային միջոցի մաշվածությունը նշված է որպես սկզբնական արժեք:

Նշված վրիպակը ուղղելու նպատակով ՀՀ տնտեսական զարգացման և ներդրումների նախարարության կողմից ՀՀ կառավարության աշխատակազմ է ներկայացվել համապատասխան գրություն, պատասխան որի ստացվել է ՀՀ վարչապետի 26.11.2018թ. N02/23.9/39992-18 հանձնարարականը՝ ՀՀ օրենսդրությամբ սահմանված կարգով առաջարկություն ներկայացնելու վերաբերյալ։

Վերոնշյալ հանձնարարականի կատարումն ապահովելու և առաջացած խնդիրը կարգավորելու նպատակով Պետական գույքի կառավարման կոմիտեի կողմից մշակվել է ՀՀ կառավարության որոշման համապատասխան նախագիծ, որով առաջարկվում է ՀՀ կառավարության 2018 թվականի հոկտեմբերի 18-ի N1162-Ա որոշման մեջ կատարել համապատասխան փոփոխություն՝ հավելվածի ցանկի 4-րդ կետում սկզբնական արժեքը սյունակում «1050667» թիվը փոխարինել «3152000» թվով։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈԿՏԵՄԲԵՐԻ 18-Ի N1162-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 **Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

«Հայաստանի Հանրապետության կառավարության 2018 թվականի հոկտեմբերի 18-ի N1162-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈԿՏԵՄԲԵՐԻ 18-Ի N1162-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաստանի Հանրապետության կառավարության 2018 թվականի հոկտեմբերի 18-ի N1162-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈԿՏԵՄԲԵՐԻ 18-Ի N1162-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** |  **Առարկության.առաջարկության բովանդակությունը** | **Եզրակացություն** | **Կատարված փոփոխոությունները** |
| **1** | **2** | **3** | **4** |
| ՀՀ ֆինանսների նախարարություն 29.11.2018թ. N01/8-2/21827-18 | Առաջարկություններ և դիտողություններ չունի |
| ՀՀ արդարադատության նախարարություն 30.11.2018թ. N02/14/629350-18 | Հայաստանի Հանրապետության կառավարության 2018 թվականի հոկտեմբերի 18-ի «Գույք հետ վերցնելու և ամրացնելու մասին» N1162-Ա որոշման հավելվածի ցանկում ուղղում կատարելու առաջարկության վերաբերյալ հայտնում ենք, որ «Նորմատիվ իրավական ակտերի մասին» օրենքի 25-րդ հոդվածի 5-րդ մասի համաձայն՝ եթե նորմատիվ իրավական ակտի հրապարակումից հետո դրա տեքստում հայտնաբերվում են վրիպակներ կամ տեխնիկական բնույթի այնպիսի սխալներ, որոնց ուղղման դեպքում տեքստի բովանդակությունը չի փոխվում, ապա նորմատիվ իրավական ակտը հրապարակման ուղարկած մարմնի դիմումով նախարարությունը նորմատիվ իրավական ակտի տեքստում իրականացնում է համապատասխան ուղղում` կատարելով նշում` ուղղում կատարած լինելու վերաբերյալ:Այս առումով անհրաժեշտ է նկատի ունենալ այն հանգամանքը, որ «Նորմատիվ իրավական ակտերի մասին» օրենքի 46-րդ հոդվածի 2-րդ մասի համաձայն՝ օրենքի ***25-րդ հոդվածն ուժի մեջ է մտնում*** ***2019 թվականի հուլիսի 1-ից***:Միաժամանակ հարկ է նշել, որ համապատասխան ուղղումը հնարավոր է դիտարկել «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին կետի կարգավորման համատեքստում, համաձայն որի՝ նորմատիվ իրավական ակտում փոփոխությունները կատարվում են նրա առանձին` բառեր, թվեր կամ կետադրական նշաններ այլ բառերով, թվերով կամ կետադրական նշաններով փոխարինելու միջոցով: | Ընդունվել է | Պետական գույքի կառավարման կոմիտեի կողմից մշակվել է ՀՀ կառավարության որոշման համապատասխան նախագիծ։  |